b"\n_START_ARTICLE_\nNimeserver\n_START_PARAGRAPH_\nNimeserver ehk DNS-server (Domain Name System) on andmesidev\xc3\xb5rgus t\xc3\xb6\xc3\xb6tav server, mis pakub domeeninimede IP-aadressidega vastendamise teenust. Ilma nimeserveriteta saaks v\xc3\xb5rgus olevatele ressurssidele ligi ainult nende IP-aadressi teades. N\xc3\xa4iteks kui soovitakse brauseris avada eestikeelse Google'i lehte, tuleks aadressiribale kirjutada www.google.ee asemele 209.85.229.147 (seisuga m\xc3\xa4rts 2010). T\xc3\xa4nu nimeserverile pole aga seda vaja teha. Igal internetiteenuse pakkujal on olemas oma nimeserverid. Nende IP-aadressid edastatakse interneti\xc3\xbchenduse loomisel automaatselt v\xc3\xb5i sisestatakse eelnevalt k\xc3\xa4sitsi."